Pisuke eemalolek oli tingitud kaamera ning ajapuudusest. Aeg on tagasi võidetud, kaameraga on asjalood segased, aga...    Mäletate, kuidas ma kelkisin, et ma ostsin endale ühe suurepärase uue kokaraamatu. Täpsemalt toimus kelkimine  SIIN ja raamatuks oli  Didi Emmons'i Vegetarian Planet: 350 Big-Flavor Recipes for Out-of-This-World Food Every Day. Nii... ma olin nüüd nädalavahetusel tubli ning tegin raamatust teoks paar rooga. Üks soolane, teine magus, mõlemad vägagi maitsvad :)    Lubage mul teile tutvustada...      Kaheksale    1 kg kartulid  0.35 kg maapirni  2 suuremat porgandit  3 suuremat punast sibulat  4 küüslauguküünt  tüümian  3 spl oliiviõli  1 tl sool  pipar  1/2 kl valget veini  3/4 kl vett  1/2 kl Parmesani juustu    Valmistamine:    1. Vastavalt koori või puhasta ning seejärel viiluta peenelt kartul, maapirn, porgand ja punane sibul.    2. Sega kausis segamini kartul, sibul, pressitud küüslauk, oliiviõli, tüümian, sool ja pipar kuni kõik maitsed on omavahel segunenud.    3. Võta ahjuvorm ning lao pool  kartuli-sibula segust vormi. Lao vahele viilutatud maapirn ning porgand. Peale lao ülejäänud kartuli-sibula segu. Seejärel kalla peale veini ja vee segu ning aseta 175-kraadisesse ahju 50 min - 1 h küpsema.    4. Võta vorm ahjust välja ning raputa peale Parmesani juust. Aseta vorm tagasi ahju ca 10 minutiks.    5. Kõrvale sobib serveerida baguette'i ja valget veini (nt Gewürtztraminer).      Stay tuned! Varsti tuleb magustoit ka... Preview - kook maguskartulist.    Veronika